JERUUSALEMMA UUDISED
Siin Jeruusalemma Uudised ja Pekka Sartola. Tere maiõhtut!
Mõned tänased teemad -
Valitsus eemaldab vähehaaval piiranguid
Asunduste ühendamine - järgmine oht rahule
Iisraeli rahvaarv ületas 9 miljoni piiri
Hoolimata sellest, et Iisraelis on koroona tõttu surnud juba üle 200
ja nakatunud ligi 16 000 inimest,
on riigi valitsus alustanud astmelist piirangute leevendamist.
Kohe pärast uue kuu algust avatakse astmeliselt koolid ja lasteaiad.
Nädala eest said avamisloa väikeettevõtted, ilusalongid, juuksurid,
kohvikud ning falafeli- ja hamburgerirestoranid.
Kõigis tuleb siiski jälgida maskikandmist
ja vältida võimalusel lähikontakte.
Poodides tuleb endiselt hoida 2-meetrist turvavahet
ja vältida igasuguseid ummikuid.
Iga poe ees peab olema isik, kes mõõdab klientide temperatuuri
ja pärib tema seisundi järele, enne kui klient sisse lastakse.
Kuigi piiranguid leevendatakse,
on maski kasutamine väljas liikudes endiselt trahvi ähvardusel kohustuslik.
Valitsus mitmekordistas trahvi maski puudumise eest,
et tagada keeldude ja piirangute järgimine.
Käesoleva nädala teisipäeval ja kolmapäeval tähistati Iisraelis
nii riigi 72. iseseisvuspäeva kui langenute mälestuspäeva.
Mõlemal päeval, nagu paasapühalgi, olid kõik kohad kinni
ja linnadevaheline autoliiklus keelatud.
Sünagoogid olid samuti kinni
ja palvetamine Nutumüüril lubatud vaid karme turvamäärusi järgides.
Sama kogunemiskeeld puudutas ka riigi moslemeid -
mošeed olid kinni ja islamiõpetlased õhutasid rahvast kodus püsima,
hoolimata alanud ramadaani paastukuust.
Üheks koalitsioonilepingu mõõdikuks oli küsimus Juuda ja Samaaria,
nn Oslo lepingu C-aladel olevate asunduste
ja Jordani jõe oru ametlik ühendamine Iisraeli riigiga.
Benny Gantz oleks tahtnud oodata nende ametlikustamisega,
kuni ka rahvusvaheline üldsus, eriti EL ja ÜRO,
oleksid valmis neid Iisraeli riigi osaks tunnistama.
Netanyahu seisukoht siiski võitis.
Tema sõnul on seda heakskiitu mõttetu oodata,
kuni mõlema ühenduse hoiak Iisraeli suhtes
on püsinud ühtlaselt negatiivsena viimased aastakümned.
Nii lepiti asunduste osas kokku,
et need ühendatakse Iisraeliga ametlikult käesoleva aasta 1. juulil.
Nii tahetakse realiseerida USA presidendi rahuplaani see osa,
mis määratles Iisraeli ja tulevase Palestiina riigi piirid.
Kuigi asunduste ühendamise küsimus
pole veel Iisraeli parlamendiski seaduse jõudu saanud,
on selle suhtes juba ülimalt jõuliselt seisukohti avaldatud.
Euroopa Liidu välispoliitikajuht Josep Borrell
avaldas asunduste ühendamise suhtes jõulist vastuseisu,
väites, et see on vastuolus rahvusvahelise õigusega.
See ohustaks tema väitel tõsiselt ka rahukõnelusi,
sest Iisrael olevat okupeeriv riik,
kes okupeerib Borelli sõnul illegaalselt palestiinlastele kuuluvaid alu,
Läänekallast ja Ida-Jeruusalemma.
Borrell, keda tunti juba enne ametisse asumist
jõuliselt Iisraeli-vastase ning pro-Palestiina ja Iraani-meelsena,
ei määratlenud siiski,
millist rahvusvahelist seadust selle ühendamisega rikutaks.
Mis puudutab võimalikke rahukõnelusi,
siis Mahmoud Abbas pole nendega aastaid nõustunud,
nii et ka nende suhtes nõuaksid Borrelli väited täpsustusi,
mida ta oma avalduse kontekstis samuti ei esitanud.
Borrell ei saanud oma nõudmiste taha siiski EL ühist seisukohta,
sest mõned liidu riigid, sh Ungari, ei nõustunud avaldust toetama.
Nii jäi see vaid välispoliitikajuhi isiklikuks arvamuseks.
USA välisminister Mike Pompeo tegi samuti avalduse
mainitud asunduste võimaliku ühendamise kohta.
Õnnitledes Netanyahut viienda valitsuse moodustamise puhul,
tõdes ta, et asunduste ühendamine on puhtalt Iisraeli siseasi.
Välisminister Pompeo andis mõista, et kuigi need sisalduvad selgelt
president Trumpi rahuplaani maadevahetusi puudutavas osas,
pole plaan ametlikult heaks kiidetud ei Iisraeli, palestiinlaste
ega rahvusvahelise üldsuse poolt.
Minister Pompeo teatas samas,
et USA annab palestiinlastele viis miljonit USD abiraha
koroonaviirusega võitlemiseks.
Palestiinlaste juht Abbas aga väitis, et nad pole mainitud abi saanud.
ÜRO Julgeolekunõukogu võttis küsimuse suhtes negatiivse hoiaku
ja lubas palestiinlastel istungil oma seisukohta tutvustada.
Nad tõdesid, et kui Iisrael ühendab asundused oma riigiga,
taganevad palestiinlased koheselt
ühepoolselt kõigist teistestki Iisraeliga tehtud lepingutest
Jeruusalemma ringkonnakohus määras,
et Palestiina omavalitsus peab maksma kompensatsioone
a-il 2000-2005 ehk nn 2. intifada ajal tehtud terroritegude eest.
Hüvitisi taotlesid toona tapetud tsiviilelanike lähedased,
kuid nende menetlemine venis aastaid,
sest taotlejail oli raske koguda piisavalt tõendeid
oma avalduste toeks.
Kohus rahuldas siiski enamiku taotlustest
ja määras Abbasi valitsuse maksma kompensatsioone
ca 500 mln seekli ulatuses.
Taotlustes nõuti siiski ligi kaks korda suuremat summat,
kuid kohus jäi mainitud arvu juurde.
PO tõrjus kohtuotsuse tagasi,
tõdedes, et kõik johtus Iisraeli illegaalsest okupatsioonist
ja terroritegudes süüdistatavad pole kurjategijad,
vaid vabadusvõitlejad, nii et otsus olevat nende sõnul ebaseaduslik.
Iisraeli rahvaarv ületas aastavahetusel juba üheksa miljoni piiri,
olles täpselt 9 miljonit 190 tuhat.
Ligi 74 % neist ehk 6,8 miljonit olid juudid,
ca 1,9 miljonit ehk 21 % araablased
ja ülejäänud 5% ehk 454 000 teiste uskude esindajad.
Võrreldes aasta varem tehtud loendusega,
oli rahvastik kasvanud ligi kahe protsendi võrra.
Riigi iseseisvumise ajal 15. mail, 1948. a,
oli rahvaarv ca 806 000.
Tulevikuprognoosid räägivad,
et Iisraeli riigi 100. sünnipäeval ehk 2048. a
ületab rahvaarv 15 miljoni piiri.
Iisraeli suurim mageveeallikas Gennetsaret,
või Kinneret, nagu nad ise seda kutsuvad,
on praktiliselt nii vett täis,
et selle lõunatipus olev, Jordani jõkke viiv Dagenia tamm
võidakse lähipäevil avada.
Viimase nädalavahetuse sademed tõstsid järve veetaseme
juba vähem kui 10 cm kaugusele maksimaalsest kõrgusest
ja riigi veemajandusametnikud teatasid tammi avamisest mai alguses.
Kui palju vett järvest Jordanisse lastakse, veel ei öeldud,
kuid on selge, et veelaskmise järel
tõuseb mingil määral ka Surnumere pind.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee